ลูก1ขวบทานนมเสียเข้าไปกังวนมากค่ะลูกจะเป็นไรไม่ค่ะ มีวิธีรักษายังไงบ้างค่ะ คุณ กลัวลูกเป็นอะไรค่ะ
สวัสดีค่ะ แนะนำให้สังเกตอาการลูกไปก่อนค่ะ หากทานไปเพียงเล็กน้อย อาจไม่เกิดอาการอะไรก็ได้ ในระหว่างนี้ก็ให้ลูกทานนมตามปกติไปก่อน ส่วนอาหาร ควรให้น้องทานอาหารที่ย่อยง่าย เช่น ข้าวต้ม โจ๊ก แกงจืด ยังไม่ควรทานอาหารที่ย่อยยาก เช่น ของทอด ของผัด รวมถึงขนมต่างๆ น้ำอัดลม น้ำหวาน เป็นต้นอาการที่บ่งชี้ว่า ลูกอาจเกิดอาการอาหารเป็นพิษหรือลำไส้อักเสบจากนมบูดที่ทานไป ได้แก่ มีไข้ คลื่นไส้ อาเจียน ถ่ายอุจจาะเหลว หรือถ่ายเป็นน้ำ หรือถ่ายมีมูกเลือดปนออกมา รวมถึงอาการปวดท้องบิด ซึ่งมักทำให้เด็กร้องไห้งอแงเป็นระยะๆ ไม่ทานข้าว ไม่ทานน้ำ เป็นต้น หากมีอาการเหล่านี้ ก็ต้องประเมินว่ารุนแรงเพียงใด หากเป็นเพียงเล็กน้อย ก็ให้การดูแลประคับคองตามอาการเองได้ แต่หากอาการรุนแรงคือ อาเจียนบ่อยถ่ายอุจจาระบ่อย ปริมาณอุจจาระมาก เด็กไม่ทานน้ำ ไม่ทานอาหารใดๆ มีริมฝีปากแห้ง ผิวแห้ง เบ้าตาลึก หัวใจเต้นเร็ว ซึมลง มีไข้ขึ้นสูง เป็นต้น ในกรณีนี้ควรรีบพาไปพบแพทย์ค่ะ หวังว่าน้องจะไม่เกิดอาการใดๆ ค่ะ